Source: https://economics.sk/ine-spravy/spravy/slovensko/pokial-nebude-najvyssi-sud-plne-funkcny-nemozno-podla-mazaka-a-sikutu-hovorit-o-pravnom-state/
Timestamp: 2020-08-10 12:06:20+00:00
Document Index: 12454551

Matched Legal Cases: ['súd ', 'súd ', 'súd ', 'súd ', 'súd ', 'súd ']

Pokiaľ nebude najvyšší súd plne funkčný, nemožno podľa Mazáka a Šikutu hovoriť o právnom štáte - Ekonomické spravodajstvo
Na najvyššom súde chýba takmer štvrtina z celkového počtu 80 sudcov.
Posted	 on 9th júl 2020 by spravodajstvo
Poslanci diskutujú v prvom čítaní o štyroch návrhoch zákonov o umelom prerušení tehotenstva.
Základnou myšlienkou bude, aby o využití finančných prostriedkov rozhodovali ľudia priamo z regiónov.
Na základe európskej smernice sú prevádzkovatelia online platforiem povinný poskytnúť iba poštovú adresu.
O letákoch bývalého ministra práce Jána Richtera parlamentný výbor zatiaľ nerozhodol.
Zamestnanci adresovali svoju žiadosť vedeniu v čase mnohých protestov súvisiacich s úmrtím Georgea Floyda.
Jedná sa len o druhý výrobok v histórii, ktorý od FDA obdržal tento typ autorizácie a vôbec úplne prvý tabakový výrobok v kategórii tzv. modifikácie expozície (miera vystavenia...
Riaditelia zariadení majú právomoc jednotlivé opatrenia sprísniť alebo zjemniť.
Pokiaľ nebude najvyšší súd plne funkčný,...
Posted on 9th júl 2020 by spravodajstvo
9.7.2020 (Webnoviny.sk) – Pokiaľ nebude Najvyšší súd SR plne funkčný, nemožno hovoriť o právnom štáte. Zhodli sa vo štvrtok na tom na prvom spoločnom stretnutí novozvolený predseda Súdnej rady SR Ján Mazák a predseda najvyššieho súdu Ján Šikuta.
Chýba štvrtina sudcov
Na najvyššom súde chýba takmer štvrtina z celkového počtu 80 sudcov. Najhoršie na tom sú občianskoprávne kolégium a správne kolégium. Na každom z nich chýba šesť až sedem sudcov. Agentúru SITA o tom informovala hovorkyňa predsedu Najvyššieho súdu SR Tatjana Lesajová.
Šikuta informoval predsedu súdnej rady, že najvyšší súd v krátkom čase vypíše výberové konania na sudcov a vyjadril presvedčenie, že „privedú na súd vysokokvalitných, no zároveň morálne bezúhonných nových sudcov“.
Úzka spolupráca oboch inštitúcií s ministerstvom
Dodal tiež, že pre zabezpečenie výkonu súdnictva sú potrebné aj ďalšie kroky, ako vytvorenie prijateľných pracovných podmienok, ktoré za súčasného stavu nie sú možné. Zdôraznil, že pre sfunkčnenie súdov a pre očistu justície je potrebná úzka spolupráca oboch inštitúcií s ministerstvom spravodlivosti.
Mazák plne podporuje všetky snahy najvyššieho súdu o zabezpečenie jeho riadneho chodu a vyjadril prisľúb, že súdna rada a on sám budú v najväčšej miere podporovať všetky jeho kroky.
„Jednou z mojich priorít je sfunkčniť a zefektívniť prácu disciplinárnych senátov, aby sa urýchlili nedoriešené disciplinárne konania z minulosti,“ zdôraznil predseda súdnej rady a dodal, že tento krok je potrebný pre zvýšenie dôveryhodnosti justície.
Viac k témam: predseda Najvyššieho súdu SR
Zdroj: Webnoviny.sk – Pokiaľ nebude najvyšší súd plne funkčný, nemožno podľa Mazáka a Šikutu hovoriť o právnom štáte © SITA Všetky práva vyhradené.
Politologička Renáta Dulinová Bzdilová považuje video, v ktorom Fico karhá opozičných lídrov za prekročenie hranice politickej satiry.